stanford-oval/wikipedia huggingface dataset:
Boomerang Fu
Aiheesta muualla

Pelin verkkosivut (englanniksi)
Brockhaus

Brockhaus on saksalainen sukunimi, joka on myös yritysnimi
Brockhaus, saksalainen, muun muassa merkittävän saksalaisen kustannustalon suvun jäsenten sukunimi
Brockhaus Enzyklopädie, saksalainen tietosanakirja
Bibliographisches Institut & F. A. Brockhaus, kustannusyhtiö, siirtynyt Wissen Media Verlagin omistukseen
SCM R. Brockhaus, aiemmin R. Brockhaus Verlag, uskonnollista kirjallisuutta julkaiseva saksalainen yritys
Brockhaus–Jefron, Pietarissa Venäjällä vuosina 1889–1930 toiminut kirjakustantamo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Brockhaus”, voi hakea sivunnimihaulla, laajalla sivunnimihaulla tai tekstihaulla.
Baseballin Euroopan-mestaruuskilpailujen C-sarja 2016

Baseballin C-sarjan EM-karsinnat pelattiin 25.-30. heinäkuuta 2016 Ljubljanassa, Sloveniassa ja Miejska Gorkassa, Puolassa. Ryhmien voittajat Serbia ja Puola nousivat karsintojen B-sarjaan kesäksi 2017.
Slovenian lohko

A-lohko:
| joukkue | Ot>  | V | H | AVG |  |  |  |  |  |
| --- | --- | --- | --- | --- | --- | --- | --- | --- | --- |
|  Slovenia | 4 | 3 | 1 | .750 |  | 11-8 | 11-3 | - | 5-0 |
|  Serbia | 4 | 2 | 2 | .500 | - |  | 9-6 | 21-3 | - |
|  Irlanti | 4 | 2 | 2 | .500 | - | - |  | 15-4 | 2-1 |
|  Norja | 4 | 2 | 2 | .500 | 13-10 | - | - |  | 10-3 |
|  Suomi | 4 | 1 | 3 | .250 | - | 14-4 | - | - |  |
Loppuottelu: Slovenia - Serbia 2–6
Puolan lohko

| joukkue | Ot>  | V | H | AVG |  |  |  |  |  |
| --- | --- | --- | --- | --- | --- | --- | --- | --- | --- |
|  Puola | 4 | 4 | 0 | 1.000 |  | 6-5 | 18-0 | 13-0 | 12-7 |
|  Romania | 4 | 2 | 2 | .500 | - |  | 10-9 | 7-4 | - |
|  Viro | 4 | 2 | 2 | .500 | - | - |  | 3-2 | 7-4 |
|  Unkari | 4 | 1 | 3 | .250 | - | - | - |  | 5-4 |
|  Georgia | 4 | 1 | 3 | .250 | - | 9-6 | - | - |  |
Loppuottelu: Puola - Romania 7–1
Godzilla

Ohjaaja Ishirō Honda pitelee Godzilla-elokuvassa käytettyä Godzilla-hahmoa.
Godzilla (jap. ゴジラ, Gojira) on kuvitteellinen, mutatoitunut dinosauruksen kaltainen jättiläishirviö, jonka alkuperä on useimmissa tarinoissa liitetty ydinkokeiden tuottamaan radioaktiiviseen säteilyyn. Hahmon kehitti Tōhō, ja se nähtiin ensimmäisen kerran vuonna 1954 elokuvassa Godzilla. Lokakuuhun 2010 mennessä Tōhō oli tuottanut kaikkiaan 28 Godzilla-elokuvaa. Elokuvien lisäksi Godzilla on esiintynyt videopeleissä, kirjoissa, sarjakuvissa ja televisiosarjoissa.
Godzillalle myönnettiin virallinen Japanin kansalaisuus vuonna 2015.
Hahmon taustatarina

Alkuperäisessä elokuvassa, Godzilla oli Tyynessämeressä miljoonia vuosia elänyt esihistoriallinen dinosauruksen kaltaisen matelijalajin jäsen, joka lähti liikkeelle merenpohjan jurakautisesta kerrostumasta ydinkokeiden häirittyä sen rauhaa, kun taas Heisei-sarjan kolmannessa elokuvassa kerrotaan, että Godzilla oli alun perin muinainen dinosaurus nimeltään "Godzillasaurus", joka mutatoitui ydinkokeiden seurauksena jättiläishirviöksi vuonna 1954.
Muut hirviöt

Useimmissa elokuvissa Godzilla taistelee muiden jättiläishirviöiden kanssa, joko niitä vastaan tai liittoutuneena niiden kanssa muita hirviöitä vastaan. Godzilla on otellut muiden muassa Mechagodzillaa, Gigania, Biollantea ja King Kongia vastaan. Jättiläiskoi Mothra ja lentoliskomainen Rodan puolestaan ovat toisinaan otelleet Godzillaa vastaan, toisinaan taas sen rinnalla. Godzillan pahimpia vihollisia ovat SpaceGodzilla, Destoroyah, Gigan ja King Ghidorah. [lähde? ]
Elokuvat

Godzilla-elokuvia on tehty monia jo vuosikymmenien aikana. Ensimmäinen elokuva oli vuoden 1954 Gojira, jonka tuotti japanilainen Tōhōn studio.
Yhdysvaltalainen Godzilla

Vuonna 1998 TriStar Pictures tuotti Godzilla-elokuvan, jossa esiintyy Tōhōn Godzillan sijasta enemmän dinosaurusta muistuttava amerikkalainen Zilla. Toinen amerikkalainen Godzilla-elokuva Godzilla sai ensi-iltansa vuonna 2014. Sen tuotti Legendary.
Aiheesta muualla

Kuvia tai muita tiedostoja aiheesta Godzilla Wikimedia Commonsissa
Boon piiri

| Boon piiri |
| --- | --- |
 Boon kirkko
 fiBoon piiri 
 59°20′10″N, 18°17′20″E 
Valtio:   Ruotsi
Maakunta:  Uplanti
Lääni:  Tukholman lääni
Kunta:  Nackan kunta
Piirikoodi:  215032
Väestö
Väkiluku (2022):  36 101 
Boon piiri (ruots. Boo distrikt) sijaitsee Nackan kunnassa Ruotsissa. Sen väkiluku on 36 101  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Nackan kunnan piirit
Fédération Cynologique Internationale

Fédération Cynologique Internationale eli FCI on kansainvälinen koiranjalostusliitto, jonka toimisto sijaitsee Thuinissa, Belgiassa. Järjestön tavoitteena on tukea puhdasrotuisten koirien jalostusta ja käyttöä sekä edistää kansainvälistä koirayhteistyötä. Nykyään FCI:llä on 82 jäsenvaltiota, ja se on tunnustanut 337 koirarotua.
Kullakin rodulla on vastuumaana jokin jäsenvaltio, joka kirjoittaa rodulle rotumääritelmän. Yleensä kyseessä on rodun alkuperämaa. FCI vastaa määritelmän käännöksistä ja päivityksistä. Rotumääritelmät ja säännöt ovat saatavilla neljällä kielellä (englanniksi, espanjaksi, saksaksi ja ranskaksi). FCI-maissa koiranäyttelyiden tuomarit perustavat arvionsa näihin rotumääritelmiin.
Organisaatio

FCI:n yleiskokous järjestetään vähintään joka toinen vuosi. Kullakin täysjäsenellä (eli valtiolla) on kokouksessa yksi ääni, ja yhdestä maasta kokoukseen saa osallistua korkeintaan kolme edustajaa. Täysjäsen voi myös edustaa äänestyksessä valtakirjalla toista täysjäsentä, korkeintaan kuitenkin vain yhtä. Järjestelmää on kritisoitu, koska suurilla koiramailla on kokouksessa yhtä suuri vaikutusvalta kuin pienilläkin, vaikka toiminta on esimerkiksi Euroopassa huomattavasti vilkkaampaa kuin muissa maanosissa. Järjestö saa Euroopasta myös suurimman osan rahoituksestaan, sillä FCI:n tärkein rahanlähde on kansainvälisistä näyttelyistä maksettava vero, jonka suuruus määräytyy suoraan koirien määrän mukaan.
Yleiskokouksen päätäntävaltaan kuuluvat muun muassa FCI:n yleisestä ohjelmasta päättäminen, jäsenten hyväksyminen ja erottaminen, jäsenmaksuista ja muista maksuista sekä FCI:n säännöistä päättäminen, FCI:n hallituksen jäsenten sekä yleiskokouksen ja maailmannäyttelyjen järjestäjämaiden valitseminen ja hallituksen toimintakertomuksen sekä talousarvion hyväksyminen. Päätösten tekemiseen tarvitaan vähintään yksinkertainen enemmistö, ja kokous on päätäntävaltainen siihen osallistuvien jäsenten lukumäärästä riippumatta.
FCI:n hallitukseen valitaan järjestön täysjäsenistä kuusi. Valinnan suorittaa yleiskokous neljäksi vuodeksi kerrallaan. Tämän lisäksi hallituksessa on edustaja kustakin maanosasta, jossa edellisenä vuonna on rekisteröity vähintään 60 000 koiraa. Hallitus kokoontuu ainakin kahdesti vuodessa. Sillä on ylin toimeenpanovalta, ja se laatii talousarvion sekä toimintakertomuksen yleiskokouksen hyväksyttäväksi. Se valitsee myös FCI:lle puheenjohtajan, varapuheenjohtajan ja rahastonhoitajan. Lisäksi FCI:llä on erilaisia pysyviä ja vaihtelevia toimikuntia, esimerkiksi rotumääritelmätoimikunta sekä näyttely- ja tuomaritoimikunta.
FCI:n toimivuutta kansainvälisenä koiranjalostuksen kattojärjestönä haittaa se, että tärkeimmät maat eli Iso-Britannia, Yhdysvallat ja Kanada ovat jättäytyneet sen ulkopuolelle. Myös toiminnan organisointi on vielä paljolti lapsenkengissään verrattuna esimerkiksi Yhdysvaltain kennelliittoon (American Kennel Club). Vaikeuksia aiheuttaa muun muassa se, että FCI:n ja muiden suurten kennelliittojen rotumääritelmät voivat poiketa huomattavastikin toisistaan, mikä haittaa kansainvälistä näyttelytoimintaa. Yhdysvaltalaiset ja britannialaiset rotumääritelmät ovat pysyneet pitkään muuttumattomina, mutta FCI:n rotumääritelmät voivat muuttua radikaalistikin rodun alkuperämaan oikkujen mukaan. Rotumääritelmien yhdenmukaistamisesta on keskusteltu, mutta neuvotteluissa ei ole saavutettu mainittavaa edistystä.
Historia

FCI perustettiin vuonna 1911. Tuolloin valtioista olivat mukana Saksa, Itävalta, Belgia, Ranska ja Alankomaat. Société Centrale Canine de France ja belgialainen Société Royale Saint-Hubert loivat järjestön uudelleen vuonna 1921, koska se oli hajonnut ensimmäisen maailmansodan aikana. Suomi liittyi FCI:een vuonna 1935.
Roturyhmät

FCI on jakanut rodut kymmeneen roturyhmään, jotka perustuvat koirien käyttötarkoitukseen ja ulkonäköön. Roturyhmät ovat
Lammas- ja karjakoirat (paitsi sveitsinpaimenkoirat)
Pinserit, snautserit, molossityyppiset ja sveitsinpaimenkoirat
Terrierit
Mäyräkoirat
Pystykorvat ja alkukantaiset koirat
Ajavat ja jäljestävät koirat
Seisovat lintukoirat
Noutajat, ylösajavat koirat ja vesikoirat
Seura- ja kääpiökoirat
Vinttikoirat
Ryhmät jakautuvat edelleen alaryhmiin eli jaoksiin, joissa rodut on järjestetty omistajamaiden mukaiseen aakkosjärjestykseen. Kullakin rodulla on lisäksi oma rotunumero. Tämä varmistaa sen, että tietty rotu voidaan identifioida tarkasti, koska rotujen nimet ovat erilaisia eri maissa ja eri rotujen nimet saattavat muistuttaa toisiaan.
Aiheesta muualla

Fédération Cynologique Internationale(ranskaksi)(englanniksi)(saksaksi)(espanjaksi)
Kartta FCI:n jäsenvaltioista (englanniksi)
FCI:n roturyhmäjako perustuu koirien ulkonäköön ja käyttötarkoitukseen. Kuvitusta ruotsalaisessa tietosanakirjassa Nordisk familjebok. Vasemmalta oikealle: kääpiöpystykorva, maltankoira, (nyöri)villakoira, "karkeakarvainen kääpiöpinseri", lyhytkarvainen kääpiöpinseri, dobermanni, "karkeakarvainen pinseri", airedalenterrieri, saksanpaimenkoira, valkoinen saksanpystykorva, collie.
Brandenburg (F215)

| Brandenburg |
| --- | --- |
 Brandenburg

Aluksen vaiheet
Rakentaja:  Blohm + Voss, Hampuri
Kölinlasku:  11. helmikuuta 1992
Laskettu vesille:  28. elokuuta 1992
Palveluskäyttöön:  14. lokakuuta 1994
Tekniset tiedot
Uppouma:  4 900 t
Pituus:  138,9 m
Leveys:  16,7 m
Syväys:  6,8 m
Nopeus:  29 solmua
Miehistöä:  200+20 hengen lentomiehistö
Aseistus
Aseistus:  1 x OTO Melara 76 mm/62 Mk75 -tykki 2 x 27 mm Rheinmetall Rh202 -tykkiä 1 x Mk41 Mod 3  VLS -ohjusjärjestelmä 2 x Mk49 ohjusjärjestelmä, 21 x RAM-ohjus 4 x MM38 Exocet -ohjusjärjestelmää 4 x 324 mm torpedoputkea 2 x Sea Lynx Mk.88A -helikopteria
Brandenburg (runkonumero F215) on Saksan laivaston Brandenburg-luokan fregatti, joka otettiin palvelukseen 1994.
Valmistus

Alus tilattiin 28. kesäkuuta 1989 Blohm + Vossin, Thyssen Nordseewerken ja HDW:n yhteenliittymältä. Köli laskettiin 11. helmikuuta 1992 Hampurissa Blohm + Vossin telakalla. Alus laskettiin vesille vielä samana vuonna 28. elokuuta ja otettiin palvelukseen 14. lokakuuta 1994.
Palvelus

Alus on palveluksessa.
Godspeed on the Devil’s Thunder

| Godspeed On The Devil's Thunder Cradle of Filth |
| --- | --- | --- |

Studioalbumin tiedot
 Julkaistu: 27. lokakuuta 2008
 Tuottaja(t): Andy Sneap
 Tyylilaji: extreme metal, dark metal
 Kesto: 71.22
 Levy-yhtiö: Roadrunner
Listasijoitukset
  Suomen virallinen lista: 24.
Cradle of Filthin muut julkaisut
| Thornography 2006 | Godspeed On The Devil's Thunder 2008 | Darkly, Darkly, Venus Aversa 2010 |
Singlet albumilta Godspeed on the Devil's Thunder
 ”Tragic Kingdom” Julkaistu: 2008  ”Honey and Sulphr” Julkaistu: 2008  ”The Death of Love” Julkaistu: 2009
Godspeed On The Devil's Thunder on Cradle of Filthin kahdeksas täyspitkäksi luokiteltava studioalbumi. Se on konseptialbumi, joka kertoo ranskalaisen sarjamurhaaja-aristokraatista Gilles de Raisista.
Albumi nousi Suomen virallisen listan sijalle 24.
Kappaleet

In Grandeur and Frankincense Devilment Stirs – 02.27
Shat Out of Hell – 05.03
The Death of Love – 07.13
The 13th Caesar – 05.35
Tiffauges – 02.14
Tragic Kingdom – 05.59
Sweetest Maleficia – 05.59
Honey and Sulphur – 05.37
Midnight Shadows Crawl to Darken Counsel with Life – 08.58
Darkness Incarnate – 08.55
Ten Leagues Beneath Contempt – 04.58
Godspeed on the Devil's Thunder – 05.36
Corpseflower – 02.41
Kokoonpano

Dani Filth – laulu
Paul Allender – kitara
Dave Pybus – bassokitara
Martin Škaroupka – rummut
Arviot

Metacritic: 61/100
Allmusic:
Blabbermouth: 8/10
IGN: 7.2/10
Imperiumi.net: 7–/10
Metal Storm:
PopMatters:
Soundi:
Sputnikmusic:
Aiheesta muualla

Godspeed on the Devil's Thunder discogs.com -sivustolla
Albumi Godspeed on the Devil’s Thunder Encyclopaedia Metallum -sivustolla (englanniksi)
Brandon Crawford

| Brandon Crawford |
| --- | --- |

Henkilötiedot
Koko nimi:  Brandon Michael Crawford
Syntynyt: 21. tammikuuta 1987 (ikä 37) Mountain View, Kalifornia
Kansalaisuus:   Yhdysvallat
Baseballpelaaja
Pelipaikka:  Polttaja
Pituus:  188 cm
Paino:  98 kg
Nyk. joukkue:  San Francisco Giants
Sarja:  MLB
Pelaajaura
Seurajoukkueet
2011–:  San Francisco Giants
Aiheesta muualla
sfgiants.mlblogs.com/tagged/brandon-and-brandon
Brandon Michael Crawford (s. 21. tammikuuta 1987 Mountain View, Kalifornia) on yhdysvaltalainen baseballpelaaja, joka pelaa MLB-liigan San Francisco Giantsissa. Hänen pelipaikkansa on polttaja.
Crawford teki MLB-debyyttinsä toukokuussa 2011 Milwaukee Brewersiä vastaan. Hän löi ottelussa ajotilanteessa kunnarin, kuudentena pelaajana MLB:n historiassa.
Crawford on voittanut Giantsin kanssa kahdesti World Seriesin, vuosina 2012 ja 2014. Crawford valittiin kaudella 2015 ensimmäistä kertaa tähdistöotteluun, ja hän teki kauden jälkeen kuuden vuoden jatkosopimuksen, arvoltaan 75 miljoonaa dollaria.
Muuta

Crawford on kotoisin San Franciscon lahden ympäristöstä. Ennen ammattilaisuraansa hän pelasi yliopistobaseballia UCLA:n joukkueessa.
Baseballin Euroopan-mestaruuskilpailujen B-sarja 2017

Baseballin B-sarjan EM-karsinnat pelattiin 24.-29. heinäkuuta 2017 Belgradissa, Serbiassa ja Miejska Gorkassa, Puolassa. Ryhmien voittajat Itävalta ja Liettua karsivat paikasta pääsarjaan kesäksi 2019. Kreikka ja Ukraina ottavat vauhtia karsintojen C-sarjasta.
Serbian lohko

A-lohko:
| joukkue | Ot>  | V | H | AVG |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  Itävalta | 5 | 4 | 1 | .800 |  | 4-3 | - | 14-4 | 15-2 | 16-6 |
|  Israel | 5 | 3 | 2 | .600 | - |  | 10-0 | 15-0 | 10-2 | - |
|  Sveitsi | 5 | 3 | 2 | .600 | 12-1 | - |  | 24-11 | - | 6-1 |
|  Serbia | 5 | 2 | 3 | .400 | - | - | - |  | 10-9 | 22-5 |
|  Bulgaria | 5 | 2 | 3 | .400 | - | - | 12-9 | - |  | 12-7 |
|  Kreikka | 5 | 1 | 4 | .200 | - | 2-1 | - | - | - |  |
Loppuottelu: Itävalta - Israel 12–2
Puolan lohko

| joukkue | Ot>  | V | H | AVG |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  Venäjä | 5 | 4 | 1 | .800 |  | - | 6-0 | 15-0 | 5-1 | 5-0 |
|  Liettua | 5 | 3 | 2 | .600 | 11-10 |  | 10-6 | 3-2 | - | - |
|  Slovakia | 5 | 2 | 3 | .400 | - | - |  | 13-5 | 5-4 | - |
|  Valko-Venäjä | 5 | 2 | 3 | .400 | - | - | - |  | 7-6 | 4-3 |
|  Puola | 5 | 2 | 3 | .400 | - | 10-0 | - | - |  | 19-5 |
|  Ukraina | 5 | 2 | 3 | .400 | - | 3-2 | 9-2 | - | - |  |
Loppuottelu: Venäjä - Liettua 3–8
Autojen kokoluokat

Hallitukset ja yksityiset organisaatiot ovat kehittäneet autojen kokoluokittelujärjestelmiä, joita käytetään eri tarkoituksiin, mukaan lukien autojen säätely, kuvaus ja luokittelu. Määritelmät ja kategorisointi vaihtelee pääosin Amerikan ja Euroopan välillä.
Eurooppalainen kokoluokittelu > A-segmentti / kaupunkiauto / Minicompact

Pienin ajoneuvoluokka, jotka ovat rekisteröity henkilöautoiksi. Vastaa Yhdysvalloissa "minicompact"-autoja.
A-segmentin autoja on tuotettu 1920-luvun alusta, mutta luokan suosio kasvoi 1950-luvun lopulla, kun alkuperäiset Fiat 500 ja BMC Mini julkaistiin.
Esimerkkejä A-segmentin autoista:
Fiat 500
Hyundai i10
Škoda Citigo
Toyota Aygo
Volkswagen Up!
Eurooppalainen kokoluokittelu > B-segmentti / Subcompact

Toiseksi pienin luokka – vastaa Britanniassa superminiä ja Yhdysvaltojen subcompact-kokoluokkaa.
Yhdysvaltain ympäristönsuojeluvirasto (EPA) määrittelee osayhdistetyn auton koon sisä- ja lastitilavuuden ollessa 2 410 - 2 800 L. Koska A-segmentin autoja on niin vähän Yhdysvalloissa, saatetaan ne joskus liittää subcompact-luokkaan tai B-segmenttiin. Euroopassa ja Isossa-Britanniassa B-segmentillä ja supermini-luokalla ei ole mitään virallista kokoon perustuvaa määritelmää.
Ison-Britannian varhaisiin supermini-autoihin kuuluvat vuoden 1977 Ford Fiesta ja Vauxhall Chevette.
Yhdysvalloissa ensimmäiset paikallisesti rakennetut subcompact-autot olivat vuoden 1970 AMC Gremlin, Chevrolet Vega ja Ford Pinto.
Esimerkkejä B-segmentin autoista:
Ford Fiesta
Renault Clio
Škoda Fabia
Toyota Yaris
Volkswagen Polo
Eurooppalainen kokoluokittelu > C-segmentti / alempi keskiluokka / Compact

Suurinta pienten autojen luokkaa kutsutaan Euroopassa C-segmentiksi tai pieneksi perheautoksi ja Yhdysvalloissa kompakteiksi autoksi (Compact).
Esimerkkejä C-segmentin autoista:
Audi A3
Ford Focus
Mercedes-Benz A-sarja
Renault Mégane
Škoda Octavia
Toyota Corolla
Volkswagen Golf
Volkswagen ID.3
Eurooppalainen kokoluokittelu > D-segmentti / keskiluokka / ylempi keskiluokka

Euroopassa henkilöautojen neljänneksi suurin luokka on D-segmentti, (ylempi) keskiluokka tai iso perheauto.
Esimerkkejä D-segmentin autoista:
Audi A4
BMW 3-sarja
Ford Mondeo
Mercedes-Benz C-sarja
Škoda Superb
Tesla Model 3
Volkswagen Passat
Eurooppalainen kokoluokittelu > E-segmentti / edustusautot / täysikokoinen

Euroopassa toiseksi suurin henkilöautojen luokka on E-segmentti / edustusauto (Executive), jotka ovat yleensä ylellisiä-, ellei jopa luksusautoja. Muissa maissa ja Yhdysvalloissa vastaavat termit on full-size tai large car, jota käytetään myös suhteellisen edulliseen suurautoon, jota ei pidetä luksusautona.
Esimerkkejä E-segmentin autoista:
Audi A6
BMW 5-sarja
Mercedes-Benz E-sarja
Porsche Taycan
Volvo S90 / Volvo V90
Tesla Model S
Eurooppalainen kokoluokittelu > F-segmentti / loistoautot

F-segmentin autot ovat eurooppalaiset kokoluokittelun suurimmat henkilöautot ja ne ovat usein hienoja ja kalliita malleja. Suomessa kutsutut loistoautot useimmiten kuuluvat tähän luokkaan. Muita nimityksiä ovat: full-size luxury sedan ja luxury saloon.
Esimerkkejä F-segmentin autoista:
Audi A8
BMW 7-sarja
Mercedes-Benz S-sarja
Eurooppalainen kokoluokittelu > S-segmentti / urheiluautot

Ei niinkään varsinainen kokoluokka, vaan korimallin ja kokoluokan yhdistelmä. Vastaa Euro NCAP:n roadster sport -luokkaa.
Esimerkkejä S-segmentin autoista:
Audi TT
Ford Mustang
Mazda MX-5
Porsche Cayman
Eurooppalainen kokoluokittelu > M-segmentti / tila-autot

Tähän kuuluu yleensä kaikki autot tila-autoista pakettiautoihin ja lava-autoihin. Taaskaan ei niinkään kokoluokka, vaan korimallin ja kokoluokan yhdistelmä.
Esimerkkejä M-segmentin autoista:
Fiat 500L
Ford B-Max
Hyundai ix20
Opel Meriva
Kia Venga
Honda FR-V
Eurooppalainen kokoluokittelu > J-segmentti / crossoverit / katumaasturit / maastoautot

J-segmenttiin kuuluu kaikki katumaasturit, crossoverit ja amerikkalaisittain SUV:t. Myös maastoautot kuuluvat tähän luokkaan. Yhdysvalloissa J-segmentin autot yleensä jaetaan vielä erikseen kokoluokkiin, eli subcompact, compact, mid-size ja full-size-kokoluokkia voidaan soveltaa myös crossovereihin.
Esimerkkejä J-segmentin autoista, subcompact:
Audi Q2 / Audi Q3
BMW X1 / BMW X2
Ford Puma
Mercedes-Benz GLA-sarja / Mercedes-Benz GLB-sarja
Toyota C-HR
Volkswagen T-Roc
Volvo XC40
Compact:
Audi Q5
BMW X3 / BMW X4
Ford Kuga
Mercedes-Benz GLC-sarja
Tesla Model Y
Toyota RAV4
Volkswagen ID.4
Volkswagen Tiguan
Volvo XC60
Mid-size:
Audi e-tron
Audi Q6 / Audi Q8
BMW X5 / BMW X6
Ford Edge
Mercedes-Benz GLE-sarja
Tesla Model X
Toyota Highlander
Volkswagen Touareg
Volvo XC90
Full-size:
BMW X7
Mercedes-Benz GLS-sarja
Pohjoisamerikkalainen kokoluokittelu > Yhdysvallat

Yhdysvalloissa on käytössä valtion neljän eri viraston ylläpitämää luokittelujärjestelmää: Yhdysvaltain ympäristönsuojeluvirasto (EPA), Yhdysvaltain liikenneturvallisuusvirasto (NHTSA), Yhdysvaltain liittovaltion liikennevirasto (FHWA) ja Yhdysvaltain väestönlaskentavirasto. Myös liikennevakuutusinstituutti ylläpitää omaa luokittelujärjestelmäänsä, jota useimmat vakuutusyhtiöt noudattavat.
Pohjoisamerikkalainen kokoluokittelu > Yhdysvallat > EPA

EPA:n luokittelun mukaan autot jaetaan eri kokoryhmiin niiden koko sisätilavuuden mukaan. Luokat ovat seuraavat:
| Luokka | Sisätilojen yhdistetty matkustaja- ja tavaratilojen tilavuusindeksi |
| --- | --- |
Minicompact: < 2 405 litraa (85 ft3)
Subcompact: 2 405–2 830 litraa (85–99,9 ft3)
Compact: 2 830–3 110 litraa (100–109,9 ft3)
Mid-Size: 3 115–3 395 litraa (110–119,9 ft3)
Large: ≥ 3 400 litraa (120 ft3)
| Luokka | Sisätilojen tilavuusindeksi |
| --- | --- |
Small: < 3 680 litraa (130 ft3)
Midsize: 3 680–4 500 litraa (130–159 ft3)
Large: ≥ 4 530 litraa (160 ft3)
Lava-, paketti- ja tila-autot sekä suomalaisittain crossoverit (SUV:t) ovat Yhdysvalloissa jaettu omiin luokkiinsa. Ne jaotellaan omiin sarjoihinsa omamassansa perusteella, samaan tapaan kuin Suomessa on painorajat kevyelle ja tavalliselle kuorma-autolle, eikä sisätilavuuden mukaan. Vuodesta 2013 myös SUV:t on jaettu kahteen kokoluokkaan.
| Luokka | Painorajat | Painorajat |
| --- | --- | --- |
| Pickup trucks | Small | < 2 700 kg (6 000 lb) |
| Pickup trucks | Standard | 2 700–3 850 kg (6 000–8 500 lb) |
| Vans | Passenger | < 4 550 kg (10 000 lb) |
| Vans | Cargo | < 3 850 kg (8 500 lb) |
Minivans: < 3 850 kg (8 500 lb)
| Sport utility vehicles | Small | < 2 700 kg (6 000 lb) |
| Sport utility vehicles | Standard | 2 700–4 550 kg (6 000–10 000 lb) |
Erikoisvalmisteiset ajoneuvot: < 3 850 kg (8 500 lb)
Pohjoisamerikkalainen kokoluokittelu > Yhdysvallat > NHTSA

NHTSA luokittelee kaikki autotyypit painonsa perusteella.
| Luokka | Painorajat |
| --- | --- |
Passenger cars mini (PC/Mi): 1 500–1 999 lb
Passenger cars light (PC/L): 2 000–2 499 lb
Passenger cars compact (PC/C): 2 500–3 499 lb
Passenger cars medium (PC/Me): 3 000–3 499 lb
Passenger cars heavy (PC/H): yli 3 500 lb
Sport utility vehicles (SUV): 
Pickup trucks (PU) Vans (VAN):